**סלאח אל-ברדוויל** (בערבית: **صلاح البردويل**, תעתיק מדויק: צלאח אל-ברדויל, נולד ב-24 באוגוסט 1959) הוא חבר בכיר בלשכה המדינית של חמאס דובר ארגון הג'יהאד האסלאמי הפלסטיני וחבר מטעם החמאס במועצה המחוקקת הפלסטינית.

אל-ברדוויל מצוטט לעיתים קרובות בתקשורת כמקור לדעות ולהתבטאויות של חמאס. ב-2005 אמר בריאיון לאל-ערביה הסביר כי מצע חמאס לקראת הבחירות לרשות המחוקקת הפלסטינית הוא מצע פרגמטי ליעדי ארבע השנים הקרובות, אך אינו סותר את העובדה כי הארגון שם דגש על חיסול מדינת ישראל ועל אי-הכרה בה.

במרץ 2018 הוא אמר לסוכנות הידיעות קודס כי חמאס מוכן להיכנס לדיאלוג עם ארצות הברית. הצהרה זו עוררה תגובות נזעמות מהרשות הפלסטינית ופת"ח, שמאמינים שחמאס רוצה להיתפס כנציג העיקרי של הפלסטינים בשנת 2017 הצהיר אל-ברדוויל כי מאמצי הפיוס הפלסטינים נכשלים עקב הלחץ האמריקאי.

במאי 2018, בעקבות ההחלטה של ארצות הברית להעביר את השגרירות בישראל מתל אביב לירושלים והרג של מפגינים פלסטינים לאחר מכן, צוטט אל-ברדוויל על ידי מקורות רבים בכך שטען כי 50 מתוך 62 הרוגים היו חברי חמאס. זאת בעקבות הצהרה של כוחות ישראליים לפיה 50 מתוך 62 הפלסטינים שנהרגו במהלך ההפגנות בגבול עזה היו פעילי חמאס, וההצהרה של הג'יהאד האסלאמי לפיה שלושה מתוך 62 ההרוגים היו חברים בזרוע הצבאית שלו.

באפריל 2019 בראיון לערוץ הטלוויזיה של החמאס, אל-אקצא התבטא אל-ברדוויל בעניין העימות עם ישראל ואמר כי חמאס אינו מעוניין במלחמה או בעימות צבאי עם ישראל, וכי יהודה ושומרון וירושלים בפרט, מצויות בסכנה גדולה בעקבות עסקת המאה של הנשיא טראמפ. בנוסף באותו הראיון הוא התבטא בנושא הסכסוך בין פתח לחמאס ואמר כי חמאס לא ילחם בממשלת הרשות הפלסטינית החדשה אך הוא אינו סבור שהיא לגיטימית.

באוקטובר 2019 במסגרת כינוס של חמאס לציון ליום השנה לעסקת שליט מול מטה הצלב האדום בעזה, צוטט אל-ברדוויל בהתייחס למרואן ברגותי ואחמד סעדאת, המרצים עונשי מאסר בישראל: "ארגוני המאבק התחייבו והם יבצעו, והכיבוש יאלץ להסכים לעסקה חדשה בסופו של דבר".

ביוני 2022 לאחר פרסום סרטון שבו נראה הישאם א-סייד, השבוי בעזה, אמר בריאיון לאל-ג'זירה שאין התקדמות בחילופי שבויים כי ממשלת ישראל לא יציבה, והוסיף שחמאס לא יספקו מידע בחינם על האסירים שבידיהם ולא ייכנעו לסחטנות הישראלית. עוד הוסיף ש"הגזענות שולטת בהתנהלות של ישראל עם האסירים שבידי ההתנגדות משום שאינם אשכנזים".

לקריאה נוספת
------------

* שלומי אלדר, **להכיר את חמאס**, כתר הוצאה לאור, 2012. לפי מפתח בעמ' 406

הערות שוליים
------------

1. ↑  יואב זיתון, בכיר חמאס: "50 מההרוגים במהומות - אנשי הארגון", באתר ynet, 16 במאי 2018
2. ↑  מצוטט אצל: אלדר, להכיר את חמאס, להלן 'לקריאה נוספת'. עמ' 160
3. ↑  null (2018-03-29). "Hamas says it's open to dialogue with US". *Al-Monitor* (באנגלית). נבדק ב-2018-05-16.
4. ↑  "Hamas official claims reconciliation failing due to US pressure" (באנגלית). נבדק ב-2018-05-16.
5. ↑  "Hamas official: 50 of the 62 Gazans killed in border violence were our members" (באנגלית). נבדק ב-2018-05-16.
6. ↑  Harpin, Lee (16 במאי 2018). "Hamas: Majority of Gaza border deaths were our members". *www.thejc.com* (באנגלית). The Jewish Chronicle. ארכיון מ-17 במאי 2018. נבדק ב-7 ביוני 2023. `{{cite web}}`:  (עזרה)
7. ↑  "Hamas Political Bureau Member Salah Al-Bardawil: 50 of the Martyrs Killed in Gaza were from Hamas, 12 Regular People". *MEMRI* (באנגלית). נבדק ב-2018-05-16.
8. ↑  Khoury, Jack (2018-05-16). "50 of Dead in Gaza Protests Were Hamas Activists, Says Senior Hamas Official". *Haaretz* (באנגלית). נבדק ב-2018-05-16.
9. ↑  נורית יוחנן ושמעון מיג'אן, בכיר חמאס: "לא מעוניינים במלחמה או עימות צבאי עם ישראל", באתר כאן – תאגיד השידור הישראלי, 22 באפריל 2019
10. ↑  דלית הלוי, חמאס: דורשים את שחרור ברגותי, באתר ערוץ 7, 22 באוקטובר 2019
11. ↑  רן מאיר, בכיר בחמאס: "אין התקדמות בחילופי שבויים כי ממשלת ישראל לא יציבה", באתר חדשות 13, 28 ביוני 2022